ג'ומשוד אשורוב

**ג'ומשוד שבניאייביץ' אשורוב** (ברוסית: **Шуьмшуьл Шеваньяевич Ашуров**; 9 במאי 1913 – 15 בפברואר 1980) היה המלחין הסובייטי הראשון מקרב יהודי ההרים בברית המועצות. בשנת 1961 הוענק לו התואר "אמן נכבד של הרפובליקה הסובייטית הסוציאליסטית האוטונומית של דאגסטן". ב-10 באפריל 1970, בשם נשיאות הסובייט העליון, הוענקה לו מדליית היובל "לציון 100 שנה להולדת ולדימיר איליץ' לנין".

## ביוגרפיה
ג'ומשוד אשורוב נולד ב־9 במאי 1913 בדרבנט, במחוז דאגסטן, אשר בהאימפריה הרוסית.

בשנת 1930 התקבל למכללה הפדגוגית בדרבנט, שם החל לכתוב יצירות מוזיקליות משלו, הלחין שירים וחיבר יצירה אינסטרומנטלית.

לאחר שסיים את לימודיו במכללה הפדגוגית בדרבנט, עבד כנגן טאר בתיאטרון ג'והורי והלחין מספר שירים, מארש אינסטרומנטלי בשם "שחר המזרח" ויצירת מחול בשם "ציפור האביב".

בשנת 1935 נשלח אל הקונסרבטוריון של מוסקבה, אך נאלץ להפסיק את לימודיו בשל מחלה. בשנת 1937, לאחר ששב לדרבנט, ייסד את האנסמבל הלאומי הממלכתי של דרום דאגסטן.

באותה תקופה עבד גם בתיאטראות האזריים וגם בג'והורי, והלחין מוזיקה לדרמה "נאמוס" מאת אלכסנדר שירוואנזאדה ולמחזה "ניצחון הגיבורים". כמו כן חיבר את המארש "לציון 15 שנה לרפובליקה הסובייטית הסוציאליסטית האוטונומית של דאגסטן" ואת הריקודים "ג'ומשוד" ו"איזברבאש".

בשנת 1938 עבר דג'ומשוד אשורוב לבאקו, שם התמנה לראש מחלקת המוזיקה בבית היצירה האזרית וקיבל שיעורי קומפוזיציה מאוזייר חאג'יביוב.

בשנת 1940 זכה שירו "בארצנו" בפרס השני בתחרות הדאגסטנית. באותה שנה, לאחר שסיים קורסים להשתלמות למלחינים במוסקבה, שב לדרבנט ועבד כמנהל המוזיקלי של התיאטראות האזרי ותיאטרון ג'והורי. מחזהו "קיזבורון", שהוקדש לצבא הסובייטי, הועלה שם.

בשנת 1949 החל בשיתוף פעולה יצירתי עם תיאטרון לזגין ע"ש סולימאן סטאלסקי, והלחין מוזיקה למספר רב של הצגות.

בשנת 1955 כתב ג'ומשוד אשורוב סוויטה לטאר ולפסנתר.

הוא הלחין מוזיקה להצגות בתיאטרון לזגין ע"ש סולימאן סטאלסקי, וכן למחזור מחזות מאת בני ארצו חיזגיל אבשלומוב "אבנט העקרות", יונו סמיונוב "לוחמי החירות" וסרגיי איזגיאייב "בן הדוד". כמו כן חיבר מוזיקה לשלושה ריקודים — "חארס", "ויולטה" ו"חתונת ההררים" — שבוצעו בידי אנסמבל "לזגינקה". שיריו, ובהם "גולבוהור", "גיוזל יאר" (שיר לזגיני), "שיר על דרבנט" ו"מחצ'קלה", זכו לפרסום רב.

בשנות חייו האחרונות הלחין ג'ומשוד אשורוב את המוזיקה לסרט התיעודי "דרבנט".

על השתתפותו בפעולות הגנה ועל שירותו האמנותי למען יחידות צבא ובתי חולים במהלך החזית המזרחית במלחמת העולם השנייה, הוענקו לג'ומשוד אשורוב שלושה עיטורי כבוד ממשלתיים: "על הגנת הקווקז", "על עבודה אמיצה במלחמה הפטריוטית הגדולה 1941–1945" ו"על הניצחון על גרמניה במלחמה הפטריוטית הגדולה 1941–1945".

## חיים אישיים
אשורוב היה נשוי למזול. לזוג נולדו ארבעה ילדים. בנם הבכור, סמיון אשורוב, זכה בתואר "פעיל תרבות נכבד של רפובליקת דאגן", ולימד פסנתר במכללה למוזיקה בדרבנט. בנם הנוסף, אושיר אשורוב, סיים את לימודיו במכללה למוזיקה והתמחה בניצוח מקהלות. לאשורוב היו שתי בנות, יפה ומירה.

ג'ומשוד אשורוב נפטר ב־15 בפברואר 1980, ונקבר בבית העלמין היהודי בדרבנט.

## פרסים
* אמן נכבד של הרפובליקה הסובייטית הסוציאליסטית האוטונומית של דאגן (1961)
* מדליית יובל "לציון 100 שנה להולדת ולדימיר איליץ' לנין"
* מדליה "על הגנת הקווקז"
* מדליה "על עבודה אמיצה במלחמה הפטריוטית הגדולה 1941–1945"
* מדליה "על הניצחון על גרמניה במלחמה הפטריוטית הגדולה 1941–1945"

## מורשת
בשנת 2018 נקראה המכללה למוזיקה בדרבנט על שמו של ג'ומשוד אשורוב.

לוח זיכרון הותקן על קיר הבית שבו התגורר ג'ומשוד אשורוב.

בשנת 2013 ציינה דרבנט את שנת המאה להולדתו של ג'ומשוד אשורוב, המלחין הראשון ממוצא יהודי ההרים.

## הערות שוליים

קטגוריה:יהודי ההרים
קטגוריה:אנשים מדרבנט
קטגוריה:מלחינים מדאגסטן
קטגוריה:מלחינים סובייטים
קטגוריה:יהודים סובייטים
קטגוריה:ילידי 1913
קטגוריה:רוסים שנפטרו ב-1980